
                                       R E F E R A T   D E   A P R O B A R E
privind constituirea comisiei de selecție și nominalizare a candidaților pentru postul de membru în cadrul Consiliului de Administrație al Societății Comerciale TERMICA BRAD S.A.


	Prin adresa nr. 567/05.03.2025, înregistrată la Primăria Municipiului Brad sub nr. 20376/05.03.2025, S.C. TERMICA BRAD S.A. a comunicat faptul că în data de 26.09.2025 va expira mandatul membrilor Consiliului de Administrație.
	În conformitate cu prevederile art. 4^9 alin. 3 și alin. 5 din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, precum și cu prevederile art. 4 alin. 2, art. 7, art. 8 și art. 9 din Anexa 1 la Hotărârea Guvernului nr. 639/2023 pentru aprobarea normelor metodologice de aplicare a <LLNK 12011   109182 391   0 47>Ordonanței de Urgență a Guvernului nr. 109/2011 privind guvernanţa corporativă a întreprinderilor publice, autoritatea publică tutelară, respectiv Consiliul Local al Municipiului Brad, are obligația de a iniția procedura de selecție a membrilor în Consiliul de Administrație al Societății Comerciale TERMICA BRAD S.A. și, totodată, constituirea, prin act administrativ, a comisiei de selecție și nominalizare a candidaților pentru postul de membru în cadrul acestui Consiliului de Administrație. 
La autorităţile publice tutelare locale, comisia de selecţie şi nominalizare este numită prin hotărâre a autorităţii deliberative, la propunerea primarului, şi se compune din:
    a) 2 membri titulari şi 2 supleanţi desemnaţi de conducătorul autorităţii publice tutelare;
    b) un expert independent, selectat de autoritatea publică tutelară.
Preşedintele comisiei este desemnat dintre reprezentanţii autorităţii publice tutelare prin hotărâre a autorităţii deliberative.
Autoritatea publică tutelară asigură secretariatul comisiei. Secretarul comisiei nu este membru al acesteia, ci este desemnat prin dispoziția Primarului Municipiului Brad.
Comisia va funcționa conform Regulamentului de Organizare și Funcționare anexat, întocmit în baza Regulamentului – cadru aprobat prin Ordinul AMEPIP nr. 126/2024.
	În contextul celor de mai sus am inițiat prezentul proiect de hotărâre prin care am propus constituirea comisiei de selecție și nominalizare a candidaților pentru postul de membru în cadrul Consiliului de Administrație al Societății Comerciale TERMICA BRAD S.A. și îl supun spre dezbatere și aprobare plenului Consiliului Local al Municipiului Brad în forma prezentată.
	Precizez că las la latitudinea Consiliului Local al Municipiului Brad desemnarea celor doi membri (membru titular și membru supleant) care vor face parte din comisie.
	Invoc în susţinerea propunerii mele prevederile art. 4^9 alin. 3 și alin. 5 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale art. 4 alin. 2, art. 7, art. 8 și art. 9 din Anexa 1 la H.G. nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice, ale art. 129 alin. 1, alin. 2 lit. d, alin. 7 lit. n și art. 196 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare. 

